

Междинен доклад за дейността на

Група Българска фондова борса АД

през първото тримесечие на 2020 г.

|  |  |  |
| --- | --- | --- |
| **ГРУПА БЪЛГАРСКА ФОНДОВА БОРСА** |  |  |
| **КОНСОЛИДИРАН ОТЧЕТ ЗА ФИНАНСОВОТО СЪСТОЯНИЕ** |  |  |
| **към 31 март 2020 година** |  |  |
|  | **31 март 2020 г.** | **31 дек.2019 г.\*,\*\*** |
|  | **BGN'000** | **BGN'000** |
| **АКТИВ** |  |  |
| **Нетекущи активи** |  |  |
| Имоти, машини и оборудване | 1 682 | 1 357 |
| Нематериални активи | 5 258 | 5 367 |
| Инвестиции в съвместни дружества | 48 | 31 |
| Финансови активи оценявани по справедлива стойност през ДВД | 2 257 | 2 317 |
| Активи по отсрочени данъци | 249 | 245 |
| Дългосрочно предплатени разходи | 327 | 343 |
|  | **9 821** | **9 660** |
|  |  |  |
| **Текущи активи** |  |  |
| Вземания от клиенти | 407 | 513 |
| Вземания от контрагенти за електрическа енергия | 1 611 | 3 029 |
| Други вземания и предплатени разходи | 6 938 | 8 051 |
| Парични средства и парични еквиваленти | 89 374 | 109 371 |
|  | **98 330** | **120 964** |
| **ОБЩО АКТИВИ** | **108 151** | **130 624** |
|  |  |  |
| **СОБСТВЕН КАПИТАЛ И ПАСИВИ** |  |  |
|  |  |  |
| **СОБСТВЕН КАПИТАЛ** |  |  |
| **Капитал, отнасящ се до притежателите на собствения капитал на дружеството-майка** |  |  |
| Основен акционерен капитал | 6 583 | 6 583 |
| Резерви | 3 776 | 3 813 |
| Натрупани печалби /(загуби) | 10 067 | 8 788 |
|  | **20 426** | **19 184** |
| **ПАСИВИ** |  |  |
| **Нетекущи задължения** |  |  |
| Дългосрочни задължения към персонала при пенсиониране | 135 | 134 |
| Пасиви по отсрочени данъци | 459 | 467 |
| Дългосрочни задължения по лизинг | 179 | 11 |
| Правителствени финансирания | 217 | 242 |
|  | **990** | **854** |
| **Текущи задължения** |  |  |
| Получени гаранционни депозити от контрагенти за електрическа енергия | 49 924 | 52 163 |
| Задължения към доставчици | 736 | 1 235 |
| Задължения към контрагенти за електрическа енергия | 34 954 | 56 544 |
| Задължения към персонала и социалното осигуряване | 307 | 264 |
| Задължения за данъци | 515 | 186 |
| Правителствени финансирания | 151 | 151 |
| Други задължения | 148 | 43 |
|  | **86 735** | **110 586** |
| **ОБЩО СОБСТВЕН КАПИТАЛ И ПАСИВИ** | **108 151** | **130 624** |

\* Преизчислен (Приложение №29)

\*\* Модифицирано ретроспективно приложение на МСФО 16 (Приложение №2.5)

|  |  |  |
| --- | --- | --- |
| **ГРУПА БЪЛГАРСКА ФОНДОВА БОРСА** |  |  |
| **КОНСОЛИДИРАН ОТЧЕТ ЗА ВСЕОБХВАТНИЯ ДОХОД** |  |  |
| **за годината, завършваща на 31 март 2020 година** |  |  |
|  | **31 март 2020** | **31 март 2019 \*,\*\*** |
|  | **BGN'000** | **BGN'000** |
|  |  |  |
| Приходи от договори с клиенти | 2 925 | 2 713 |
| Други доходи от дейността | 56 | 43 |
| Разходи за материали и консумативи | (16) | (13) |
| Разходи за външни услуги | (644) | (482) |
| Разходи за амортизации | (149) | (70) |
| Разходи за персонала | (731) | (621) |
| Други разходи за дейността | (31) | (50) |
| **Печалба/(Загуба) от оперативна дейност** | **1 410** | **1 520** |
|  |  |  |
| Финансови приходи | 20 | 17 |
| Финансови разходи | (2) | (20) |
| **Финансови приходи/(разходи), нетно** | **18** | **(3)** |
| Печалба/загуба от съвместни дружества | 17 | (3) |
| Печалба от придобиване на дъщерни дружества | - | - |
| **Печалба преди данък върху печалбата** | **1 445** | **1 514** |
|  |  |  |
| Разход за/ Икономия от данък върху печалбата | (166) | (164) |
| **Нетна печалба за годината** | **1 279** | **1 350** |
|  |  |  |
| **Други компоненти на всеобхватния доход:** |  |  |
| ***Компоненти, които няма да бъдат рекласифицирани в печалбата или загубата:*** |  |  |
| Последващи оценки на пенсионни планове с дефинирани доходи | **-** | **-** |
| Нетна промяна в справедливата стойност на капиталови инвестиции оценявани по справедлива стойност през ДВД | **-** | **-** |
| Данък върху дохода, свързан с компонентите на другия всеобхватен доход, които няма да бъдат рекласифицирани | **-** | **-** |
|  | **-** | **-** |
| ***Компоненти, които могат да бъдат рекласифицирани в печалбата или загубата:*** |  |  |
| Нетна промяна в справедливата стойност на дългови ценни книжа, оценявани по справедлива стойност през ДВД | (41) | - |
| Данък върху доходите, свързан с компонентите на другия всеобхватен доход, които могат да бъдат рекласифицирани | 4 | - |
|  | (37) | **-** |
| **Друг всеобхватен доход за годината, нетно от данъци** | **(37)** | **-** |
| **ОБЩО ВСЕОБХВАТЕН ДОХОД ЗА ГОДИНАТА** | **1 242** | **1 350** |
|  |  |  |
| **Нетна печалба за годината, отнасяща се към:** |  |  |
| Притежателите на собствения капитал на дружеството-майка | **1 279** | **1 350** |
| **Общ всеобхватен доход, отнасящ се към:** |  |  |
| Притежателите на собствения капитал на дружеството-майка | **1 242** | **1 350** |
|  |  |  |
| Доход на акция (BGN) | 0.19 | 0.21 |

\* Преизчислен (Приложение №29)

\*\* Модифицирано ретроспективно приложение на МСФО 16 (Приложение №2.5)

|  |  |  |
| --- | --- | --- |
| **ГРУПА БЪЛГАРСКА ФОНДОВА БОРСА** |  |  |
| **КОНСОЛИДИРАН ОТЧЕТ ЗА ПАРИЧНИТЕ ПОТОЦИ** |  |  |
| **за годината, завършваща на 31 март 2020 година** |  |  |
|  | **31.03.2020** | **31.03.2019\*,\*\*** |
|  | **BGN'000** | **BGN'000** |
|  |  |  |
| **Парични потоци от оперативна дейност** |  |  |
| Постъпления от клиенти | 326 563 | 237 159 |
| Постъпления от продажби на електрическа енергия | 322 809 | 226 886 |
| Постъпления от такси | 2 642 | 2 150 |
| Плащания на доставчици в т.ч. | (346 076) | (251 844) |
| Плащания от контрагенти по сделки за покупко-продажба на електрическа енергия | (345 080) | (243 803) |
| Плащания на персонала и за социалното осигуряване | (580) | (596) |
| Възстановен/(платен) данък върху печалбата, нетно | - | (77) |
| Възстановен/(платени) данъци (без данъци върху печалбата), нетно | 2 643 | 5 441 |
| Други постъпления /(плащания), нетно | (2 485) | 600 |
| Постъпления от депозити | 4 490 | 7 040 |
| Плащания по възстановени депозити | (6 949) | (6 485) |
| Други постъпления(плащания) за оперативна дейност | (5) | 45 |
| **Нетни парични потоци от оперативна дейност** | **(19 940)** | **(9 272)** |
|  |  |  |
| **Парични потоци от инвестиционна дейност** |  |  |
| Покупки на машини и оборудване | (96) | (2) |
| Покупки на нематериални активи | (5) | - |
| Плащания за придобиване на дъщерни дружества, нетно получени парични средства | 68 955 | 68 513 |
| Постъпления от продажба и лихви от инвестиции във финансови активи оценявани по амортизирана стойност | - | - |
| Постъпления от лихви и дивиденти от инвестиции във финансови активи оценявани по справедлива стойност през ДВД | 42 | 42 |
| **Нетни парични потоци от инвестиционната дейност** | **68 896** | **68 553** |
|  |  |  |
| **Парични потоци от финансова дейност** |  |  |
| Плащания на дивиденти | (1) | - |
| Плащания по лизинг | (1) | - |
| Получени финансирания | (1) | - |
| **Нетни парични потоци използвани във финансовата дейност** | **(3)** | **-** |
|  |  |  |
| **Нетно увеличение на паричните средства и паричните еквиваленти** | **48 953** | **59 281** |
|  |  |  |
| **Парични средства и парични еквиваленти на 1 януари** | **40 421** | **2 060** |
| **Парични средства и парични еквиваленти на 31 март** | **89 374** | **61 341** |
| Провизии за обезценка за очаквани кредитни загуби | - | - |
|  |  |  |
| **Парични средства и парични еквиваленти на 31 март, нетно** | **89 374** | **61 341** |

\* Преизчислен (Приложение №29)

\*\* Модифицирано ретроспективно приложение на МСФО 16 (Приложение №2.5)

|  |  |  |  |  |  |  |  |
| --- | --- | --- | --- | --- | --- | --- | --- |
|  | **ГРУПА БЪЛГАРСКА ФОНДОВА БОРСА** | | | | | | |
|  | **КОНСОЛИДИРАН ОТЧЕТ ЗА ПРОМЕНИТЕ В СОБСТВЕНИЯ КАПИТАЛ** | | | | | | |
|  | **за годината, завършваща на 31 март 2020 година** | | | | | | |
|  | |  |  |  |  |  |  |
|  | Отнасящ се към притежателите на собствения капитал на дружеството-майка | | | | | | |
|  | | **Основен акционерен капитал** | **Законови резерви** | **Други резерви** | **Резерв по финансови активи на разположение за продажба** | **Натрупани печалби и загуби** | **Общо собствен капитал** |
|  | | **BGN'000** | **BGN'000** | **BGN'000** | **BGN'000** | **BGN'000** | **BGN'000** |
|  | |  |  |  |  |  |  |
| **Салдо на 1 януари 2019 година** | | **6 583** | **658** | **2 487** | **422** | **6 442** | **16 592** |
| ***Промени в собствения капитал за 2019 година*** | |  |  |  |  |  |  |
| Разпределение на печалбата за: | | - |  | 208 | - | (415) | (207) |
| *\* дивиденти* | | *-* |  | *-* | *-* | *(207)* | (207) |
| *\* допълнителен резерв* | |  |  | *208* |  | *(208)* | - |
| **Общ всеобхватен доход за годината, в т.ч.:** | | **-** |  | **-** | **38** | **2 761** | **2 799** |
| *\* нетна печалба за годината* | | - |  | - | *-* | *2 769* | *2 769* |
| *\* други компоненти на всеобхватния доход, нетно от данъци* | | - |  | - | *38* | *(8)* | *30* |
| **Салдо на 31 декември 2019 година** | | **6 583** | **658** | **2 695** | **460** | **8 788** | **19 184** |
|  | |  |  |  |  |  |  |
| ***Промени в собствения капитал за 2020 година*** | |  |  |  |  |  |  |
| Разпределение на печалбата за: | | - | - | - | - | - | - |
| *\* дивиденти* | | *-* | *-* | *-* | *-* | *-* | - |
| *\* допълнителен резерв* | | *-* | *-* | *-* | *-* | *-* | - |
| Ефект от придобити дейности | | **-** | **-** | **-** | **-** | **-** | **-** |
| **Общ всеобхватен доход за годината, в т.ч.:** | | **-** | **-** | **-** | ***(37)*** | **1 279** | **1 242** |
| *\* нетна печалба за годината* | | - | - | - | - | *1279* | *1 279* |
| *\* други компоненти на всеобхватния доход, нетно от данъци* | | - |  | - | *(37)* | - | *(37)* |
| **Салдо на 31 март 2020 година** | | **6 583** | **658** | **2 695** | **423** | **10 067** | **20 426** |

**Съдържание**

[1. Въведение 8](#_Toc42271139)

[2. Данни за търговията на Българска фондова борса 9](#_Toc42271140)

[2.1. Оборот, брой сделки 9](#_Toc42271141)

[2.2. Отраслова структура на търговията 12](#_Toc42271144)

[3. Регистрирани емисии финансови инструменти на Българска фондова борса 13](#_Toc42271145)

[4. Нови емитенти, отписани емисии и увеличения на капитал 14](#_Toc42271146)

[5. Пазарна капитализация на Борсата 14](#_Toc42271147)

[6. Индекси на Българска фондова борса 15](#_Toc42271148)

[7. Приватизация през Борсата 16](#_Toc42271149)

[8. Основни дейности и събития през отчетното тримесечие на 2020 г. 16](#_Toc42271150)

[8.1. БФБ отличи посредниците с най-добри резултати през 2019 година 16](#_Toc42271151)

[8.2. Стартира търговията с дялове от първия „къс” индексен фонд на БФБ 17](#_Toc42271152)

[8.3. Приемане на нови съветници на пазар BEAM 17](#_Toc42271153)

[8.4. БФБ организира представяне на резултатите на дружеството за четвъртото тримечесие на 2019 г. 18](#_Toc42271154)

[8.5. Промяна в индексите, изчислявани от БФБ 18](#_Toc42271157)

[8.6. Информация относно представяне на финансови отчети на БФБ в рамките на удължените срокове 19](#_Toc42271158)

[8.7. Търговия със собствени акции на Борсата 20](#_Toc42271159)

[8.8. Индекс CGIX 21](#_Toc42271160)

[8.9. Корпоративно управление 21](#_Toc42271162)

[8.10. Основни характеристики на дейността на дъщерното дружество „Българска независима енергийна борса“ ЕАД 22](#_Toc42271163)

[8.11. Основни характеристики на дейността на дъщерното дружество „Сервиз финансови пазари“ ЕООД 23](#_Toc42271164)

[9. Информационни технологии 23](#_Toc42271165)

[10. Международна дейност 24](#_Toc42271166)

[11. Основни рискове и несигурности, пред които е изправена Група Българска фондова борса 24](#_Toc42271167)

[11.1. Основни рискове, свързани с дейността на „Българска фондова борса“ АД – дружеството-майка 24](#_Toc42271168)

[11.2. Основни рискове, свързани с дейността на дъщерното дружество „Българска независима енергийна борса“ ЕАД 26](#_Toc42271169)

[11.3. Основни рискове, свързани с дейността на дъщерното дружество „Сервиз Финансови Пазари“ ЕООД 27](#_Toc42271170)

[12. Акционерна структура на Българска фондова борса 28](#_Toc42271171)

[13. Членове на Българска фондова борса 29](#_Toc42271172)

[14. Финансово състояние на Група Българска фондова борса 30](#_Toc42271173)

[14.1. Активи/пасиви 30](#_Toc42271174)

[14.2. Приходи/разходи 30](#_Toc42271175)

[14.3. Финансов резултат 31](#_Toc42271176)

[14.4. Сделки със свързани лица 31](#_Toc42271177)

[14.5. Основен доход на акция 32](#_Toc42271178)

1. Въведение

Настоящият доклад е изготвен съгласно изискванията на чл. 100о от Закона за публичното предлагане на ценни книжа и съдържа данни за дейността на Група Българска фондова борса, за акционерния състав и членовете й, както и консолидиран тримесечен финансов отчет за първото тримесечие на 2020 г.

Докладът дава информация за важните събития, настъпили през първото тримесечие на 2020 г, като са взети под внимание основните показатели на дейността, съпроводени със съответните анализи и изводи. Очертани са основните тенденции в развитието на капиталовия пазар, описани са основните рискове и несигурности, пред които е изправена Група Българска фондова борса.

1. Данни за търговията на Българска фондова борса
   1. Оборот, брой сделки

|  |
| --- |
| **Графика 1: Оборот за отчетното тримесечие и сравнение с предходния период** |
|  |

* + 1. Оборот

Оборотът на регулирания пазар на финансови инструменти през първото тримесечие на 2020 година беше 88 408 463 лева. За сравнение, през четвъртото тримесечие той бе 97 751 658 лева, което представлява спад с 9.6%. Както става ясно от графиката, той се дължи на намаление в оборота с повечето основни групи финансови инструменти. Ръст има в оборота с акции на АДСИЦ с 9,10 млн. лв. (115.15%), както и при компенсаторниге инструменти с 1,6 млн. лв. (153%). Оборотът на Борсово търгувани продукти е незначителен на фона на оборота на останалите групи инструменти. Най-значителен бе спадът от 11,5 милиона лева (-16,3%) в оборота с акции (без АДСИЦ), следван от оборота с облигации, намалял с близо 7 милиона лева (-47%). Най-нисък бе оборотът през февруари: 21 млн. лв., а най-висок - през март: 29,7 млн. лв.

|  |
| --- |
| **Графика 2: Брой сделки за отчетното тримесечие и сравнение с предходния период** |
|  |

* + 1. Брой сделки

Броят сделки на регулирания пазар на финансови инструменти през първото тримесечие на 2020 година достигна 21 480. За сравнение, през предходното тримесечие той беше 10 652, което представлява ръст от 102%. Това се дължи основно на нарастване в броя сделки с Акции (без АДСИЦ) с 9 242 сделки или 105%, в броя сделки с акции на АДСИЦ с 1 475 сделки или 118% и в броя сделки с борсово търгувани продукти с 215 или 157%. Сделките с облигации нараснаха незначително. Спад бе регистриран при броя сделки с останалите видове финансови инструменти. Броят сделки бе най-висок през март: 12 238, а най-нисък той беше през януари: 4 387 сделки.

**Таблица 1. Структура на търговията по пазари за отчетното тримесечие (оборот в лв.)**

|  |  |  |
| --- | --- | --- |
| № | Пазарен сегмент | Оборот (лева) |
| **1** | ***Основен пазар BSE*** | **70 331 223** |
| a | Сегмент акции Premium | 14 361 276 |
| b | Сегмент акции Standard | 27 422 845 |
| c | Сегмент за борсово търгувани продукти | 1 157 139 |
| d | Сегмент за дружества със специална инвестиционна цел | 16 044 406 |
| e | Сегмент за държавни ценни книжа | 1 001 732 |
| f | Сегмент за компенсаторни инструменти | 2 613 837 |
| g | Сегмент за облигации | 7 710 553 |
| h | Сегмент за права | 19 435 |
| i | Сегмент за първично публично предлагане | 0 |
| **2** | ***Алтернативен пазар BaSE*** | **18 077 240** |
| a | Сегмент акции | 17 125 371 |
| b | Сегмент за дружества със специална инвестиционна цел | 951 869 |

**Таблица 2. Структура на търговията по пазари за отчетното тримесечие (брой сделки)**

|  |  |  |
| --- | --- | --- |
| № | Пазарен сегмент | Брой сделки |
| **1** | ***Основен пазар BSE*** | **20 487** |
| a | Сегмент акции Premium | 8 223 |
| b | Сегмент акции Standard | 8 955 |
| c | Сегмент за борсово търгувани продукти | 352 |
| d | Сегмент за дружества със специална инвестиционна цел | 2 598 |
| e | Сегмент за държавни ценни книжа | 1 |
| f | Сегмент за компенсаторни инструменти | 248 |
| g | Сегмент за облигации | 97 |
| h | Сегмент за права | 13 |
| i | Сегмент за първично публично предлагане | 0 |
| **2** | ***Алтернативен пазар BaSE*** | **993** |
| a | Сегмент акции | 865 |
| b | Сегмент за дружества със специална инвестиционна цел | 128 |

**Таблица 3. Структура на търговията по пазари за отчетното тримесечие (брой лотове)**

|  |  |  |
| --- | --- | --- |
| № | Пазарен сегмент | Обем |
| **1** | ***Основен пазар BSE*** | **45 123 242** |
| a | Сегмент акции Premium | 10 362 315 |
| b | Сегмент акции Standard | 11 530 178 |
| c | Сегмент за борсово търгувани продукти | 3 418 369 |
| d | Сегмент за дружества със специална инвестиционна цел | 6 254 344 |
| e | Сегмент за държавни ценни книжа | 378 |
| f | Сегмент за компенсаторни инструменти | 10 417 383 |
| g | Сегмент за облигации | 5 689 |
| h | Сегмент за права | 3 134 586 |
| i | Сегмент за първично публично предлагане | 0 |
| **2** | ***Алтернативен пазар BaSE*** | **5 062 179** |
| a | Сегмент акции | 4 649 535 |
| b | Сегмент за дружества със специална инвестиционна цел | 412 644 |

**Таблица 4. Търговия по видове ценни книжа на регулиран пазар**

|  |  |  |  |  |
| --- | --- | --- | --- | --- |
| **Пазар / Пазарен сегмент** | **Q4 '19** | **Q1 '20** | **промяна %** | **абсолютна стойност** |
| **Оборот (BGN)** | **97 751 658** | **88 408 463** | **-9,56%** | **-9 343 195** |
| Акции (без АДСИЦ) | 70 388 939 | 58 909 492 | -16,31% | -11 479 447 |
| Акции на АДСИЦ | 7 899 663 | 16 996 275 | 115,15% | 9 096 612 |
| Облигации | 14 652 624 | 7 710 553 | -47,38% | -6 942 071 |
| Борсово търгувани продукти | 459 978 | 1 157 139 | 151,56% | 697 161 |
| Сегмент за държавни ценни книжа | 3 309 031 | 1 001 732 | -69,73% | -2 307 300 |
| Компенсаторни инструменти | 1 034 510 | 2 613 837 | 152,66% | 1 579 327 |
| Други | 6 911 | 19 435 | 181,20% | 12 524 |
| **Обем ФИ** | **37 188 455** | **50 185 421** | **34,95%** | **12 996 966** |
| Акции (без АДСИЦ) | 20 899 323 | 26 542 028 | 27,00% | 5 642 705 |
| Акции на АДСИЦ | 2 580 733 | 6 666 988 | 158,34% | 4 086 255 |
| Облигации | 12 495 | 5 689 | -54,47% | -6 806 |
| Борсово търгувани продукти | 632 023 | 3 418 369 | 440,86% | 2 786 346 |
| Сегмент за държавни ценни книжа | 2 250 | 378 | -83,20% | -1 872 |
| Компенсаторни инструменти | 2 944 316 | 10 417 383 | 253,81% | 7 473 067 |
| Други | 10 117 315 | 3 134 586 | -69,02% | -6 982 729 |
| **Брой сделки** | **10 652** | **21 480** | **101,65%** | **10 828** |
| Акции (без АДСИЦ) | 8 801 | 18 043 | 105,01% | 9 242 |
| Акции на АДСИЦ | 1 251 | 2 726 | 117,91% | 1 475 |
| Облигации | 87 | 97 | 11,49% | 10 |
| Борсово търгувани продукти | 137 | 352 | 156,93% | 215 |
| Сегмент за държавни ценни книжа | 7 | 1 | -85,71% | -6 |
| Компенсаторни инструменти | 353 | 248 | -29,75% | -105 |
| Други | 16 | 13 | -18,75% | -3 |

|  |
| --- |
| **Графика 3: Десетте дружества с най-висок оборот през отчетното тримесечие** |
|  |

* 1. Отраслова структура на търговията

През първото тримесечие секторът „Финансови и застрахователни дейности“ запази челното място в класацията по оборот с 53,9 млн. лв. (Q4’19: 52,9 млн. лв.). Както се вижда от следващата графика, оборотът на сектора надхвърля общия на всички останали браншове и формира 71% (Q4’19: 68%) от общия оборот за тримесечието. Това прави оборотът и капитализацията на Борсата особено чувствителни към сътресения и лоши новини, свързани с банковия и застрахователния сектори.

Сектор „Преработваща промишленост” е на второ място в класирането с оборот от 12,1 млн. лв. (Q4’19: 10,6 млн. лв.) и 15,9% от общия оборот.

На трето място в класацията e сектор „Търговия; ремонт на автомобили и мотоциклети“ с оборот от 2,4 млн. лв., а сектор „Операции с недвижими имоти“, който традиционно е в топ три в класацията по оборот, остана на четвърто място с дял от 3,12% от общия оборот.

**Таблица 5. Структура на търговията в 10-те водещи сектора през отчетното тримесечие**

|  |  |  |  |
| --- | --- | --- | --- |
| Сектор | Брой сделки | Изтъргувани лотове | Оборот (лв) |
| Финансови и застрахователни дейности | 13 512 | 21 575 599 | 53 887 678 |
| Преработваща промишленост | 3 868 | 5 434 096 | 12 113 357 |
| Търговия; ремонт на автомобили и мотоциклети | 713 | 1 814 177 | 2 447 313 |
| Операции с недвижими имоти | 248 | 1 613 119 | 2 365 169 |
| Професионални дейности и научни изследвания | 773 | 2 410 501 | 1 259 608 |
| Транспорт, складиране и пощи | 335 | 54 685 | 1 237 990 |
| Производство и разпределение на електрическа и топлинна енергия и на газообразни горива | 232 | 14 968 | 997 491 |
| Хотелиерство и ресторантьорство | 360 | 89 180 | 985 141 |
| Строителство | 666 | 195 658 | 576 544 |
| Създаване и разпространение на информация и творчески продукти; далекосъобщения | 31 | 4 170 | 19 785 |

|  |
| --- |
| **Графика 4: Разпределение на оборота през отчетното тримесечие по сектори** |
|  |

1. Регистрирани емисии финансови инструменти на Българска фондова борса

Както се вижда от следващата таблица, броят на емисиите финансови инструменти, допуснати до търговия на пазарите на БФБ към 31 декември 2019 г. беше 370 и се измени до 371 в края на отчетното тримесечие. Промяната в броя инструменти е подробно описана в точка 4 от настоящия доклад.

**Таблица 6: Регистрирани емисии по сегменти**

|  |  |  |  |
| --- | --- | --- | --- |
| Пазарен сегмент \ Регистрирани емисии | 31.12.2019 | 31.3.2020 | промяна |
| Сегмент акции Premium, пазар BSE | 7 | 7 | 0 |
| Сегмент акции Standard, пазар BSE | 59 | 59 | 0 |
| Сегмент за борсово търгувани продукти, пазар BSE | 13 | 14 | 1 |
| Сегмент за АДСИЦ, пазар BSE | 15 | 15 | 0 |
| Сегмент за ДЦК, пазар BSE | 17 | 16 | -1 |
| Сегмент за компенсаторни инструменти, пазар BSE | 3 | 3 | 0 |
| Сегмент за облигации, пазар BSE | 69 | 70 | 1 |
| Сегмент за първично публично предлагане, пазар BSE | 0 | 0 | 0 |
| Сегмент за права, пазар BSE | 1 | 2 | 1 |
| Сегмент акции, пазар BаSE | 143 | 142 | -1 |
| Сегмент за АДСИЦ, пазар BаSE | 43 | 43 | 0 |
| **Общо** | **370** | **371** | **1** |

|  |
| --- |
| **Графика 5: Регистрирани емисии по сегменти за отчетното тримесечие и сравнение** |
|  |

1. Нови емитенти, отписани емисии и увеличения на капитал

През първото тримесечие на 2020 година, броят на новите емисии финансови инструменти, допуснати до търговия е 10, докато през през четвъртото тримесечие на 2019 г. той бе 5. Новите емисии са - пет емисии права, три облигационни емисии, една емисия държавни ценни книжа и една емисия борсово търгувани продукти.

Прекратена бе регистрацията на девет емисии, от които - четири емисии права, две емисии ДЦК, две облигационни емисии и една емисия акции. За сравнение през предходното тримесечие бе прекратена регистрацията на 16 емисии финансови инструменти.

През отчетното тримесечие две дружества увеличиха капитала си, а през предходното - седем.

**Таблица 7а. Нови емитенти през отчетното тримесечие:**

|  |  |  |
| --- | --- | --- |
| Нови емисии по сегмент | Пазар | Емисии |
| Сегмент за права | BSE | 5 |
| Сегмент за облигации | BSE | 3 |
| Сегмент за държавни ценни книжа | BSE | 1 |
| Сегмент за борсово търгувани продукти | BSE | 1 |
|  |  | **10** |

**Таблица 7б. Прекратени емисии през отчетното тримесечие:**

|  |  |  |
| --- | --- | --- |
| Прекратени емисии по сегмент | Пазар | Емисии |
| Сегмент за права | BSE | 4 |
| Сегмент за държавни ценни книжа | BSE | 2 |
| Сегмент за облигации | BSE | 2 |
| Сегмент акции | BASE | 1 |
|  |  | **9** |

**Таблица 7в. Увеличения на капитала и преобразуване:**

|  |  |  |  |
| --- | --- | --- | --- |
| Увеличения на капитала и преобразуване | пазар | емисии | набран капитал |
| Сегмент за АДСИЦ | BSE | 2 | 48 074 988 |

1. Пазарна капитализация на Борсата

Пазарната капитализация на „Българска фондова борса“ АД достигна 26 235 505 574 лева в края на първото тримесечие на 2020 г., което представлява спад от 5,98% в сравнение със стойността от 27 904 536 796 лв. в края на четвъртото тримесечие на миналата година (виж. Таблица 8). Пазарната капитализация на сегмент Premium на Основния пазар намаля с 34,05%, а тази на сегмент Standard се понижи с 9,7%. Капитализацията на сегмент АДСИЦ на Основния пазар спадна с 5,3%. Пазарната капитализация на двата сегмента на Алтернативния пазар се промени разнопосочно. Сегментът за акции отбеляза спад от 2,54%, докато сегментът за АДСИЦ нарасна с 16,78% или с 69,9 млн. лв. в абсолютен размер. (Таблица 9).

**Таблица 8: Пазарна капитализация по видове инструменти и общо (сравнение)**

|  |  |  |  |  |
| --- | --- | --- | --- | --- |
|  | Капитализация | (BGN) | Промяна | |
| Сегмент/пазар | 31.12.2019 г. | 31.03.2020 г. | % | абсол. ст-ст |
| Пазари на акции без АДСИЦ | 26 701 997 825 | 25 004 978 670 | -6,36% | -1 697 019 154 |
| Пазар на АДСИЦ | 1 202 538 971 | 1 230 526 904 | 2,33% | 27 987 932 |
| **Обща пазарна капитализация** | **27 904 536 796** | **26 235 505 574** | **-5,98%** | **-1 669 031 222** |

**Таблица 9: Пазарна капитализация по пазарни сегменти (сравнение)**

|  |  |  |  |  |  |
| --- | --- | --- | --- | --- | --- |
|  |  | Капитализация | (BGN) |  | Промяна |
| Пазарен сегмент | пазар | 31.12.2019 г. | 31.03.2020 г. | % | абсол. ст-ст |
| Сегмент акции Premium | BSE | 1 796 413 436 | 1 184 674 342 | -34,05% | -611 739 094 |
| Сегмент акции Standard | BSE | 6 314 927 201 | 5 701 140 919 | -9,72% | -613 786 281 |
| Сегмент АДСИЦ | BSE | 786 013 126 | 744 102 312 | -5,33% | -41 910 814 |
| Сегмент акции | BaSE | 18 590 657 188 | 18 119 163 409 | -2,54% | -471 493 779 |
| Сегмент АДСИЦ | BaSE | 416 525 845 | 486 424 592 | 16,78% | 69 898 746 |
|  |  | **27 904 536 796** | **26 235 505 574** | **-5,98%** | **-1 669 031 222** |

**Таблица 10. Пазарна капитализация / Брутен вътрешен продукт**

|  |  |  |  |  |
| --- | --- | --- | --- | --- |
|  | 31.12.2017 | 31.12.2018 | 31.12.2019 | 31.3.2020 |
| Пазарна капитализация (млн. лв.) | 23 620,97 | 26 765,34 | 27 904,54 | 26 235,51 |
| БВП (млн. лв.) | 98 631 | 107 987 | 118 669 | 118 669 |
| Пазарна капитализация/ БВП | 23,95% | 24,79% | 23,51% | 22,11% |

1. Индекси на Българска фондова борса

В края на първото тримесечие бе отбелязан спад в стойностите на всички индекси на БФБ спрямо началото на периода. В началото на януари се наблюдаваше възходяща тенденция при всички индекси, докато през февруари измененията са разнопосочни. През месец март волатилността на капиталовия пазар бе висока, като това се дължеше на кризата с COVID-19, въведеното извънредно положение в страната от 13 март, както и на несигурността на инвеститорите по отношение продължителността на кризата. От графиките по-долу се вижда, че движението в стойностите на индексите бе сходно, единствено изменението на BGREIT е с различна форма, което се дължи на типа дружества, съставляващи индекса.

Най-голямо в процентно отношение бе понижението от 26,19% (148.79 пункта) в стойността на SOFIX. BGTR30 се понижи с 15,38% (79.39 пункта), а стойността на BGBX40 намаля с 19,18% (21.45 пункта). При BGREIT след възходящото движение през януари и февруари, през месец март се наблюдава понижение на индекса. За тримесечието BGREIT се характеризира с най нисък спад сред индексите от 3,81% (4.96 пункта).

|  |  |
| --- | --- |
| **SOFIX Q1 ‘20** | **BGTR30 Q1 ‘20** |
|  |  |

|  |  |
| --- | --- |
| **BGBX40 Q1 ‘20** | **BGREIT Q1 ‘20** |
|  |  |

1. Приватизация през Борсата

През първото тримесечие на 2020 няма регистрирани емисии на сегмент за приватизация.

1. Основни дейности и събития през отчетното тримесечие на 2020 г.
   1. БФБ отличи посредниците с най-добри резултати през 2019 година

На 14.01.2019 г. Българска фондова борса отличи инвестиционните посредници, постигнали най-високи резултати през 2019 г. Броят на сделките на регулиран пазар за изминалата година е 44 167 и отбелязва спад от 19% спрямо 2018 г. На 333 573 998 лв. възлиза оборотът на БФБ през 2019 г. като това е с 39% по-малко в сравнение с предишната година.

Въпреки отчетените спадове по определени показатели, налице е тенденция за нарастване на набрания капитал чрез Борсата, като през 2019 г. компаниите са набрали финансиране в размер 329 798 641 лв., което е над два пъти повече спрямо предишната година.

На церемонията, която се провежда за 19-ти път в историята на Фондовата борса, бяха присъдени следните награди:

За инвестиционен посредник, сключил най-много сделки на БФБ през 2019 г.:

1-во място: Карол АД

2-ро място: Елана Трейдинг АД

3-то място: БенчМарк Финанс АД

За инвестиционен посредник, реализирал най-висок оборот на БФБ през 2019 г.:

1-во място: Aвал ИН АД

2-ро място: Интеркапитал Маркетс АД

3-то място: Евро - Финанс АД

Доверие Обединен Холдинг АД получи наградата за емитент с най-голям принос за развитието на капиталовия пазар през изминалата година.

Отличията за медии с най-голям и сериозен принос при популяризирането на капиталовия пазар през 2019 г. бяха присъдени на Investor.bg и Infostock.bg.

* 1. Стартира търговията с дялове от първия „къс” индексен фонд на БФБ

На 15 януари 2020 г. започна търговията с дялове от Националния договорен фонд Expat Bulgaria Short SOFIX на Българска фондова борса. Фондът е създаден от управляващото дружество „Експат Асет Мениджмънт” ЕАД и следва обратното движение на индекса SOFIX, калкулиран от „БФБ”. Борсовият му код е BGXS. Фондът се търгува в Сегмент борсово търгувани продукти на Основния пазар BSE на „БФБ”.

„Стартът на търговията с първия „къс“ индексен фонд е знаково събитие за българския капиталов пазар в началото на 2020 г., не само защото това е първия фонд с обратна инвестиционна стратегия, но и защото продуктовото разнообразие е предпоставка за засилване на инвестиционния интерес към пазарите на БФБ”, каза доц. д-р Маню Моравенов, Изп. директор на БФБ, при откриване на церемонията.

Номиналната стойност на един дял от фонда е 1 лев. Вид на дяловете: безналични, поименни, свободно прехвърляеми. Маркет-мейкър на емисията е инвестиционният посредник БенчМарк Финанс АД. Максималният размер на отклонението в процент между котировките “купува“ и „продава“ (спред) е 5%. Минимална стойност на котировката в парично изражение към момента на въвеждането й е 2 500 лв.

Управляващото дружество „Експат Асет Мениджмънт” ЕАД създаде и първия борсово търгуван фонд - Expat Bulgaria SOFIX UCIT ETF, чиито дялове се търгуват успешно вече четири години на Българска фондова борса.

* 1. Приемане на нови съветници на пазар BEAM

На проведено заседание на Комитета по управление при Българска фондова борса АД по Протокол № 05/07.01.2020 г. е взето следното решение:

Във връзка с подадено заявление по чл. 4, ал. 1 от Правилата за дейността на Съветниците на Пазар за растеж на МСП BEAM, Комитетът по управление към БФБ АД, на основание чл. 6, ал. 4 от същите, предоставя на Адвокатско дружество Гюров и Ризов статут на Съветник на пазар BEAM, считано от датата на влизане в сила на договора между Съветника и Борсата.

На проведено заседание на Комитета по управление на пазар BEAM при Българска фондова борса АД по Протокол № 06/18.03.2020 г. е взето следното решение:

Във връзка с подадено заявление по чл. 4, ал. 1 от Правилата за дейността на Съветниците на Пазар за растеж на МСП BEAM, Комитетът по управление към БФБ АД, на основание чл. 6, ал. 4 от същите, предоставя на ИП Карол АД статут на Съветник на пазар BEAM, считано от датата на влизане в сила на договора между Съветника и Борсата.

* 1. БФБ организира представяне на резултатите на дружеството за четвъртото тримесечие на 2019 г.

Българска фондова борса" АД организира на 29 Януари 2020 в 13:30 ч. представяне на резултатите на дружеството за четвъртото тримесечие на 2019 година. Настоящи инвеститори и заинтересовани страни се запознаха с финансовото състояние на борсата за посочения период и имаха възможност да отправят своите въпроси, свързани с презентираната информация, към ръководството на компанията.

Представянето беше под формата на уебинар и се осъществи на английски език. Информацията бе поднесена от Маню Моравенов, изпълнителен директор и Снежана Йотинска, директор за връзки с инвеститорите. Запис на уебинара е на разположение в Youtube канала на БФБ.

* 1. Промяна в индексите, изчислявани от БФБ

На проведено заседание на Съвета на директорите на БФБ АД по Протокол № 10 от 09.03.2020 г., са взети следните решения:

II. Преразглеждане на базата на BGBX 40

На основание чл. 15, т. 4 от Правилата за изчисляване на индекси на БФБ във връзка с т. 15 от Приложение № 2 (Методология за изчисляване на BGBX 40), Съветът на директорите изключва следните три емисии акции от базата на индекса BGBX 40:

6N3 Холдинг Нов Век АД-София;

6S4 Северкооп Гъмза Холдинг АД-София; и

BPY Браво Пропърти Фонд АДСИЦ-София

и добавя следните три емисии акции в базата на индекса BGBX 40:

5AX Актив Пропъртис АДСИЦ-Пловдив;

1VX Велграф Асет Мениджмънт АД-София; и

6R2 Родна Земя Холдинг АД-Добрич

III. Преразглеждане на базата на BG REIT

На основание чл. 15, т. 4 от Правилата за изчисляване на индекси на БФБ във връзка с т. 12 от Приложение № 3 (Методология за изчисляване на BG REIT), Съветът на директорите не извършва промени в базата на индекса BG REIT.

IV. Преразглеждане на базата на BG TR30

На основание чл. 15, т. 4 от Правилата за изчисляване на индекси на БФБ във връзка с т.17 от Приложение № 4 (Методология за изчисляване на BG TR30), Съветът на директорите изключва следните шест емисии акции от базата на индекса BG TR30:

4HS Холдинг Света София АД-София;

4IN Инвестор.БГ АД-София;

6N3 Холдинг Нов Век АД-София;

6S4 Северкооп Гъмза Холдинг АД-София;

94G 235 Холдингс АД-София; и

EHN Синтетика АД-София

и добавя следните шест емисии акции в базата на индекса BG TR30:

6R2 Родна Земя Холдинг АД-Добрич;

58E Химснаб България АД-София;

0SP Спиди АД-София;

5AX Актив Пропъртис АДСИЦ-Пловдив;

4I8 Индустриален Капитал Холдинг АД-София; и

5CQ Кепитъл Мениджмънт АДСИЦ-София.

Решенията за промяна в базите на индексите влизат в сила, считано от 23 март 2020 г.

* 1. Информация относно представяне на финансови отчети на БФБ в рамките на удължените срокове

Във връзка със съобщение на КФН от 27.03.2020 г., публикувано на интернет страницата на регулатора, относно представяне на финансовите отчети от емитентите в рамките на удължените срокове и оповествяване на прогнозна дата за публикуване на финансовите отчети и причините за това, на 30.03.2020 г. БФБ уведоми КФН и обществеността за следното:

* прогнозната дата за представяне на Одитирания годишен финансов отчет на „Българска фондова борса“ АД за 2019 г., на индивидуална и консолидирана основа е съответно - 30.04.2020 г. и 20.05.2020 г. ;
* прогнозната дата за представяне на междинен финансов отчет на дружеството за първо тримесечие на 2020 г., на индивидуална и консолидирана основа е съответно - 29.05.2020 г. и 26.06.2020 г.

Причините за промяна в срока за публикуване на финансовите отчети са свързани с обявеното от Народното събрание от 13.03.2020 г. извънредно положение в страната и приетия в тази връзка Закон за мерките и действията по време на извънредното положение, обнародван в Държавен вестник, брой 28 от 24.03.2020 г.

* 1. Търговия със собствени акции на Борсата

|  |
| --- |
| **Графика 6а: Движение на цената и оборот с акциите на „БФБ“ АД през периода (по сесии) и сравнение** |
|  |

Търговията със собствени акции на „Българска фондова борса“ АД (борсов код BSO) бе с по-висока активност, отколкото през предходното четвърто тримесечие. Средната цена през тримесечието беше 4,625 лв. за акция. Цената в края на тримесечието се понижи спрямо тази в началото с 0,58 лв. за акция или 11,98% (от 4,84 лева за акция цена на затваряне на 30 декември до 4,26 лева за акция цена при затваряне на 31 март). Минималната цена за периода беше 3,8 лева за акция, а максималната 5,10 лв. за акция. Общо бяха прехвърлени 50 122 лота в 149 сделки, оборотът бе 230 015 лв., което в сравнение с прехвърлените през четвъртото тримесечие 45 614 лота в 107 сделки и оборот от 219 541 лв. представлява увеличение в прехвърления обем с 9,9%, ръст на оборота с 4,8% и ръст в броя сделки от 39%. Търговия имаше в 38 от общо 63 сесии за периода.

|  |
| --- |
| **Графика 6б: Движение на цената и оборота с акциите на „БФБ“ АД през периода (сделка по сделка)** |
|  |

Таблица 11А показва сравнение с показателите за предходното четвърто тримесечие на 2019 г. При сравнение на двете тримесечия се забелязва ръст на показателите оборот и брой сделки през месец януари спрямо съответния месец на предходното тримесечие.

Таблица 11Б показва сравнение по месеци спрямо предходния месец. Движението тук е разнопосочно, като прави впечатление, че през януари и февруари оборотът нараства. През месец март, оборотът намалява с 42%, докато броят на сделките през февруари и март нараства.

**Таблица 11А: Обем, оборот и брой сделки с акции на БФБ АД– сравнение**

|  |  |  |  |  |  |  |
| --- | --- | --- | --- | --- | --- | --- |
| Месец | Обем лотове | % промяна спрямо съответния месец на Q4 '19 | Оборот | % промяна спрямо съответния месец на Q4 '19 | Брой сделки | % промяна спрямо съответния месец на Q4 '19 |
| октомври '19 | 3 676 |  | 18 479 |  | 9 |  |
| ноември '19 | 28 037 |  | 136 262 |  | 56 |  |
| декември '19 | 13 901 |  | 64 799 |  | 42 |  |
| януари '20 | 17 492 | 375,84% | 84 625 | 357,95% | 32 | 255,56% |
| февруари '20 | 19 497 | -30,46% | 91 938 | -32,53% | 52 | -7,14% |
| март '20 | 13 133 | -5,52% | 53 452 | -17,51% | 65 | 54,76% |

**Таблица 11Б: Обем, оборот и брой сделки с акции на „Българска фондова борса“ АД– сравнение**

|  |  |  |  |  |  |  |
| --- | --- | --- | --- | --- | --- | --- |
| Месец | Обем лотове | % промяна спрямо предходния месец | Оборот | % промяна спрямо предходния месец | Брой сделки | % промяна спрямо предходния месец |
| октомври '18 | 3 676 |  | 18 479 |  | 9 |  |
| ноември '18 | 28 037 | 662,70% | 136 262 | 637,39% | 56 | 522,22% |
| декември '18 | 13 901 | -50,42% | 64 799 | -52,45% | 42 | -25,00% |
| януари '19 | 17 492 | 25,83% | 84 625 | 30,60% | 32 | -23,81% |
| февруари '19 | 19 497 | 11,46% | 91 938 | 8,64% | 52 | 62,50% |
| март '19 | 13 133 | -32,64% | 53 452 | -41,86% | 65 | 25,00% |

* 1. Индекс CGIX

|  |
| --- |
|  |

Стойността на индекса CGIX се понижи от 141,44 до 102,38 пункта през тримесечието, което представлява спад от 39,06 пункта или 27,6%. Както се вижда и от графиката, тримесечието се характеризираше с ръст в началото на януари и спад през месеците февруари и март. Най-ниската стойност на CGIX през тримесечието беше на 19 март и бе 97,51 пункта, а най-високата бе на 16 януари и достигна 146,06 пункта.

* 1. Корпоративно управление

Във връзка със законовите задължения на Българска фондова борса в качеството й на публично дружество, през първото тримесечие на 2020 година Борсата оповести пред публичността и изпрати в Комисията за финансов надзор следната информация:

* 28.01.2020 г - Тримесечен отчет за четвърто тримесечие на 2019 г.;
* 29.02.2020 г. - Тримесечен консолидиран отчет за четвърто тримесечие на 2019 г.;
* 30.03.2020 г. - [Вътрешна информация по чл. 17, §1, във вр. с чл. 7 от Регламент №596/2014 на ЕП и на Съвета](javascript:showNews('3',136798);)

Финансовите отчети на дружеството и новините бяха оповестени едновременно на български и английски език.

* 1. Основни характеристики на дейността на дъщерното дружество „Българска независима енергийна борса“ ЕАД

Дейността на „Българска независима енергийна борса“ ЕАД (БНЕБ) е тясно свързана с процеса на либерализация и обединяване на електроенергийните пазари в Европейския съюз и западните балкани и гарантира прозрачност, равнопоставеност и сигурност за участниците на пазара на електрическа енергия.

БНЕБ допринася за развитието на пазара на електроенергия в България, като чрез интегрирането на нови сегменти за търговия дава възможност за въвеждане на нови инструменти и продукти за търговия и задоволява нарастващите нужди на търговските участници, като им дава възможност за гъвкавост в управлението на портфейли им.

Лицензионната дейност, която дружеството развива, включва борсов пазар със сегменти:

1. „Ден напред“ (Day Ahead market - DAM);
2. „В рамките на деня“ (Intraday market - IDM);
3. Централизиран пазар за покупко продажба на електрическа енергия посредством двустранни договори (Centralized market for bilateral contracts - CMBC).

Два от тези пазарни сегмента следва да участват в обединение с вътрешнообщностните за Европейския съюз електроенергийни борсови пазари DAM и IDM, съгласно възприетите на европейско ниво механизми и целеви модел и в изпълнение на Регламент 1222/2015 на ЕК.

Нелицензионната дейност, която дружеството продължава да развива, включва и предоставяне на услуга по докладване на данни съгласно изискванията на REMIT.

През първото тримесечие на 2020 г. Българска Независима Енергийна Борса (БНЕБ ЕАД) продължи успешно с реализацията на основните си цели, а именно - активното участие в интеграционните процеси в региона на Югоизточна Европа, както и в развитието на българския електроенергиен пазар. Статусът на най-съществените проекти, в които дружеството съсредоточи своите усилия през гореспоменатия период биха могли да се резюмират накратко с изброяването, както следва:

1. С оглед на стратегическата цел пред БНЕБ ЕАД за максимална бърза интеграция на краткосрочните пазари с физическа доставка с тези на страните от ЕС съобразно Европейското законодателство, както и във връзка с изпълнение на своите непосредствени задачи, на 11.10.2019 г. се проведе среща с представителите на Румънските преносен и пазарен оператори, както и с участието на представителите на регулаторните органи на двете страни, на която се реши предприемането на действия за стартирането на проект за пазарно обединение, който да приключи три месеца след успешното завършване на т.нар. Interim Project[[1]](#footnote-1).

Проектът стартира през м. януари с изготвянето и одобрението на пътната карта, документ описващ структурата и организацията по вземане на решения, както и техническо описание на необходимите стъпки и етапи за успешно развитие и приключване на пазарното обединение. През м. март, Управляващият комитет на проекта одобри и представи на съответните органи на Европейско ниво официалната кандидатура на проекта и плана за включване към единния пазар „Ден напред” (SDAC).

Очакваният срок за осъществяването на пазарното обединение е м. декември 2020 г.

1. Присъединяването към проекта IBWT[[2]](#footnote-2) (Italian borders working table), след одобрението от страна на всички регулаторни органи на страните участнички, приключи успешно през м. февруари. Българската страна получи официална подкрепа от страна на всички регулаторни органи на страните участнички в проекта, като БНЕБ ЕАД вече официално се присъедини към Управляващия комитет на IBWT. Това позволи стартиране на проекта за пазарно обединение на пазари „Ден напред“ с пазарната зона на Република Гърция с хоризонт първо тримесечие на 2021 г. До края на първото тримесечие на 2020 г. всички дейности планирани в пътната карта на проекта се изпълняват в срок и страните работят интензивно за успешното финализиране на това пазарно обединение до края на м. март 2021 г.
2. Проектът за присъединяване на българската пазарна зона в сегмент „В рамките на деня” към XBID[[3]](#footnote-3) чрез включване в LIP 14[[4]](#footnote-4) чрез българо-гръцка граница стартира успешно, като реалният старт на пазарното обединение ще се осъществи в края на първото тримесечие на 2021 г. Очаква се старта на тестовете по този проекта през м. септември.

Чрез успешното завършване на този проект, българската страна ще изпълни своите задължения свързани с разширението на единното обединение на пазарите „В рамките на деня” (SIDC) на всички свои ЕС граници.

1. Освен проектите свързани непосредствено с реализацията на Европейския целеви модел по отношение на краткосрочните пазари на електрическа енергия с физическа доставка, БНЕБ активно участва и в 4-те проекта по програмата HORIZON 2020 (H2020), които са с научна и демонстрационна цел и способстват за пазарната интеграция и интеграцията на възобновяеми енергийни източници (ВЕИ) на пазарен принцип, чрез нови технически и технологични решения. Такива са проектите:
   1. FLEXITRANSTORE - интегрирана платформа за повишена гъвкавост в интелигентните мрежи за пренос на данни със субекти за съхранение и голямо проникване на ВЕИ;
   2. INTERRFACE - създаване на интегрирана платформа за предоставяне на иновативни мрежови услуги и подобряване на ефективността на електроенергийните системи;
   3. TRINITY (**TR**ansmission system enhancement of reg**I**o**N**al borders by means of **I**ntelligen**T** market technolog**Y**);
   4. FARCROSS (**FA**cilitating **R**egional **CROSS**-border Electricity Transmission through Innovation).
   5. Основни характеристики на дейността на дъщерното дружество „Сервиз финансови пазари“ ЕООД

Дейността на „Сервиз финансови пазари" ЕООД (СФП) през първото тримесечие на 2020 г. бе свързана предимно с поддържането на продукта X3 News. В момента дружеството е предприело няколко проекта за подобряване на продукта X3Anаlytics, целящи продуктът да се предложи на клиенти за употреба до края на 2020 година. През първото тримесечие на 2020 година беше започнат проект и разработка на продукт, който да помогне на клиентите на „СФП” ЕООД да спазват регламентите на ESMA, свързани с дигитални отчети и XBRL стандарта.

1. Информационни технологии

В края на изтеклото тримесечие  бе обновена основната интернет страница на БФБ  АД във връзка със стартирането на новия пазар **beam**. В реална среда бе даден достъп до променените секции.

Стартира в реална среда  новият сайт *beam.bse-sofia.bg*, на който ще бъдат представяни компании, търсещи финансиране и подкрепа за своите планове за развитие.

Към модула за докладване на извънборсови сделки стартира приложно-програмен интерфейс , чрез който абонатите ще могат да въвеждат автоматизирано информацията от докладите за търговия чрез директно свързване с използвания от тях приложен софтуер.

Отчетите за сделки, изпълнени поръчки и всички останали справки, предоставяни на инвестиционните посредници бяха прехвърлени на нова платформа, като беше дадена също така възможност за тяхното автоматично сваляне.

През текущия период, представители на дирекция „Информационни технологии” участваха в среща между Българската и Московската Фондови Борси.

1. Международна дейност

* В периода 14-16 януари 2020 г., вископоставени представители на Московската фондова борса бяха на посещение в БФБ. По време на посещението бяха обсъдени теми от двустранен интерес. В резултат на визитата и проведените конструктивни разговори в началото на март беше подписан двустранен Меморандум за сътрудничество в областите: обмен на информация; обмен на професионален опит и експерти; проучване на нови инвестиционни и бизнес възможности и аналитична дейност;
* През първото тримесечие на 2020 г. БФБ сe включи активно в процесите по избирането и включването на листнати компании в Програмата за покритие с анализи на Европейската банка за възстановяване и развитие (ЕБВР). В резултат консултантът на ЕБВР - WООD & Company сключи меморандуми с пет блучип компании на БФБ за участие в Програмата. Очаква се WOOD да стартира проактивната аналитична работа по нея през второто тримесечие на 2020 г.;
* Представител на БФБ участва в работен семинар в началото на м. март във връзка с инициативата на Генерална дирекция за финансова стабилност, финансови услуги и съюз на капиталовите пазари (DG FISMA) към Европейската комисия за създаване на нова фамилия европейски борсови индекси под наименованието Capital market Union (CMU) Equity Market Index Family. На семинара бяха обсъдени възможностите, предизвикателствата и потенциалния интерес към структурирането на подобни индекси.

1. Основни рискове и несигурности, пред които е изправена Група Българска фондова борса
   1. Основни рискове, свързани с дейността на „Българска фондова борса“ АД – дружеството-майка

Като лицензиран пазарен оператор Българска фондова борса организира дейността и операциите на регулирания пазар съобразно изискванията на закона и актовете по прилагането му. Организацията и управлението на Българска фондова борса се извършват въз основа на правилник за дейността, който се приема от Съвета на директорите на Борсата и се одобрява от Комисията за финансов надзор. Правилникът за дейността на Българска фондова борса урежда всички аспекти от дейността на дружеството, в т.ч. и:

1. идентифицирането на възможните заплахи и рискове, които биха могли да причинят потенциални загуби и прекъсване на процесите на търговия, осигурявани, осъществявани и поддържани от Борсата;

2. средствата за контрол и управление на идентифицираните заплахи и рискове;

3. разпределението на отговорностите между служителите на Борсата във връзка с Управлението на рисковете.

Основните видове рискове, относими към дейността дружеството и политиката по тяхното управление са регламентирани в част VІ - Правила за управление на риска от Правилника за дейността на Българска фондова борса.

Политиката по управлението на рисковете се прилага интегрирано и съобразно с всички останали политики и принципи, регламентирани във вътрешните актове на Българска фондова борса. Правилата за управление на риска на Българска фондова борса документират мерките и процедурите по установяване, управление и оценка на рисковете, свързани с дейността на Борсата по реда на чл. 86, ал. 1, т. 3 от Закона за пазарите на финансови инструменти.

Правилата за управление на риска на Българска фондова борса дефинират следните видове рискове, свързани с дейностите, процедурите и системите на дружеството:

1. **Вътрешни** - свързани с организацията на работа на Борсата, представляващи:

а) Рискове, свързани с процесите;

- рискове, свързани с изпълнението на основните функции на Борсата;

- рискове, свързани с предлаганите услуги и

- проектни рискове.

б) Рискове, свързани със системите;

- пълна или частична недостоверност и пропуск в пълнотата на данните;

- последващо проявление на проблемите с достоверността и пълнотата на данните;

- липса на прецизност в методите на обработка;

- грешки на софтуерни продукти;

- несъвършенство на използваните технологии;

- срив на системата на регулирания пазар, информационните и комуникационни системи.

в) Рискове, свързани с персонала;

- напускане на ключови служители;

- недобросъвестно поведение от страна на служителите на Борсата;

- недостатъчна квалификация и липса на подготовка на лицата, работещи по договор за Борсата;

- неблагоприятни изменения в трудовото законодателство;

- неосигурена безопасност на трудовата среда;

- недостатъчна или неадекватна мотивация на служителите;

- честа смяна на заетите служители, водеща до невъзможност за адекватно изпълнение на функциите.

2. **Външни** - свързани с макроикономически, политически и други фактори, които оказват и/или могат да окажат влияние върху дейността на Борсата, например:

- Неблагоприятни промени в нормативната уредба;

- Свързани с прехвърлянето на важни дейности на трета страна – изпълнител;

- Политически изменения;

- Изменения в данъчната уредба;

- Рискове от физическо вмешателство.

3. **Други рискове, свързани с дейността на Българска фондова борса** – други рискове, свързани с предлаганите услуги, неидентифицирани в правилата за управление на риска на Българска фондова борса

- Пазарен риск;

- Ценови риск;

- Валутен риск;

- Лихвен риск ;

- Ликвиден риск.

4. **Общи (систематични) рискове** - Общите рискове произтичат от възможни промени в цялостната икономическа система и по-конкретно, промяна на условията на финансовите пазари. Те не могат да се диверсифицират, тъй като на тях са изложени всички стопански субекти в страната.

- Кредитен риск;

- Икономически растеж и външна задлъжнялост;

- Инфлационен риск;

- Безработица;

- Валутен риск и валутен борд;

- Лихвен риск;

- Данъчно облагане;

- Други системни рискове.

Подробно описание на рисковете, характерни за дейността на Българска фондова борса, е представено в т. 4 „Рискови фактори” от регистрационния документ (стр. 12 – 24), представляващ част І от одобреният от Комисията за финансов надзор проспект с решение № 816 – ПД/15.12.2010 г. за допускане на акциите на Българска фондова борса до търговия на регулиран пазар. Проспектът може да бъде намерен на интернет страницата на Българска фондова борса в секция „Проспект на Българска фондова борса”.

* 1. Основни рискове, свързани с дейността на дъщерното дружество „Българска независима енергийна борса“ ЕАД

В ролята си на лицензиран пазарен оператор на пазара на електрическа енергия за пазарната зона на Република България, „Българска независима енергийна борса“ ЕАД (БНЕБ) организира дейността си, управлявайки присъщите за нея рискове, които се разделят на:

* Вътрешни - такива свързани с техническото администриране на пазарните сегменти, свързани с персонала и организацията на работа, предвид непрекъснатия цикъл на работа на краткосрочните пазарни сегменти Пазар Ден напред (Day ahead market, DAM) и Пазар в рамките на деня (Intraday Market, IDM), както и такива свързани с финансовото състояние на дружеството, предвид неговата монополна позиция и свързаната с това възможност за регулиране на тарифната структура от страна на Комисията за енергийно и водно регулиране.
* Външни – такива свързани с неблагоприятни макроикономически промени, неблагоприятни промени в приложимото законодателство, както и рискове от прехвърляне на дейности присъщи за оператора на пазара към момента, който биха повлияли общите условия на функциониране на пазара на електрическа енергия (въвеждане на клирингова къща като страна по сделките с електрическа енергия, както на дългосрочните (CMBC), така и за краткосрочните пазари (DAM и IDM));

Дългосрочната стратегия за управление на риска е съсредоточена към реализиране на следните възможности:

* Възможност за общо гарантиране на риска (обезпечение) на всички пазарни сегменти, оперирани от БНЕБ, което ще допринесе в значителна степен за облекчаване на условията на участие;
* Възможност за разработка на собствени платформи за опериране на пазарните сегменти, което ще намали зависимостта от доставчици на услугите;
* Възможност за пазарно обединение на поне две граници, което ще намали пазарната концентрация на предлагането, като едновременно с това ще предотврати потенциалните негативни ефекти от приключването на ангажиментите на Български енергиен холдинг ЕАД по дело AT.39767.
  1. Основни рискове, свързани с дейността на дъщерното дружество „Сервиз Финансови Пазари“ ЕООД

Основните рискове, свързани с дейността на дъщерното дружество Сервиз Финансови Пазари ЕООД, са:

* рискове, свързани с ресурсната (технологична и експертна) осигуреност на дружеството във връзка с основния му предмет на дейност по предоставяне на информационни услуги;
* пазарни рискове, свързани със състоянието и развитието на конкуренцията в сектора;
* външни рискове - свързани от една страна с изменения в нормативната база, регламентираща задължението и начините за оповестяване на регулирана информация от публичните дружества и другите емитенти на ценни книжа, а от друга с общото състояние на корпоративното управление в България.

1. Акционерна структура на Българска фондова борса

Съгласно направена справка, към 31 март 2020 г. акционерният състав на Борсата е концентриран в четири основни вида лица, както следва:

**Таблица 12. Акционерна структура към 31.03.2020 г.**

|  |  |  |
| --- | --- | --- |
| **Вид** | **Брой акции** | **%** |
| Министерство на финансите | 3 295 000 | 50,05% |
| Инвестиционни посредници и търговски банки | 1 101 759 | 16,74% |
| Други юридически лица | 1 288 767 | 19,58% |
| Физически лица | 897 334 | 13,63% |
| **Общо** | 6 582 860 |  |
| От които чуждестранни акционери | 220 250 | 3,35% |

|  |
| --- |
| **Графика 7: Акционерна структура на „Българска фондова борса“ АД към 31.03.2020 г.** |
|  |

1. Членове на Българска фондова борса

През първото тримесечие на 2020 година няма промяна в членовете на Българска фондова борса спрямо края на 2019 г. Така броят членове на Борсата остана 48 (виж Таблица 13).

**Таблица 13. Членове на Българска фондова борса към 31.03.2020 г.**

|  |  |
| --- | --- |
| WOOD & Company Financial Services, a.s. | ИП "София Интернешънъл Секюритиз" АД |
| ИП "АБВ Инвестиции" ЕООД | ИП "Фаворит" АД |
| ИП "Авал ИН" АД | ИП "Фактори" АД |
| ИП "АВС Финанс" АД | ИП "ФК Евър" АД |
| ИП "Адамант Кепитъл Партнърс" АД | ИП "Фоукал Пойнт Инвестмънтс" АД |
| ИП "Балканска консултантска компания-ИП" ЕАД | ИП "Ъп Тренд" ООД |
| ИП "БенчМарк Финанс" АД | ИП "ЮГ Маркет" АД |
| ИП "Булброкърс" ЕАД | ТБ "Алианц Банк България" АД |
| ИП "Варчев Финанс" ЕООД | ТБ "Банка ДСК" ЕАД |
| ИП"МК Брокерс" АД (предх.име Д.И.С.Л. Секюритийс") | ТБ "Българо-Американска Кредитна Банка" АД |
| ИП "Де Ново" ЕАД | ТБ "Българска Банка за развитие" АД |
| ИП "Ди Ви Инвест" ЕАД | ТБ "Инвестбанк" АД |
| ИП "Дилингова Финансова Компания" АД | ТБ "Интернешънъл Асет Банк" АД |
| ИП "Евро - Финанс" АД | ТБ "Обединена Българска Банка" АД |
| ИП "Елана Трейдинг" АД | ТБ "Общинска Банка" АД |
| ИП "Загора Финакорп" АД | ТБ "Първа Инвестиционна Банка" АД |
| ИП "Интеркапитал Маркетс" АД | ТБ "Райфайзенбанк - България" ЕАД |
| ИП "Капман" АД | ТБ "Тексим банк" АД |
| ИП "Карол" АД | ТБ "Ти Би Ай Банк" ЕАД |
| ИП "Кепитъл Инвест" ЕАД | ТБ "Токуда Банк" АД |
| ИП "Кепитъл Маркетс" АД | ТБ "Търговска Банка Д" АД |
| ИП "Ленно Глобъл Адвайзъри" EАД | ТБ "УниКредит Булбанк" АД |
| ИП "Първа Финансова Брокерска Къща" ЕООД | ТБ "Централна Кооперативна Банка" АД |
| ИП "Реал Финанс" АД | ТБ "Юробанк България" АД |

1. Финансово състояние на Група Българска фондова борса

Финансовият отчет на Група Българска фондова Борса АД е изготвен съгласно приетата счетоводна политика на Българска фондова борса и предоставя информация за финансовото й състояние и резултатите от дейността й.

* 1. Активи/пасиви

Сумата на активите на група „Българска фондова борса“ АД към края на първото тримесечие на 2020 г. бе с 22.5 милиона лв. (17.2%) по-ниска от стойността им в края на 2019 г. Основната причина за спада в размера на активите се дължи на намалението на текущите активи с 22.6 млн. лв.

В Нетекущите активи нямаше значителна разлика спрямо предходния период (1.7%). По позицията „Имоти, машини и оборудване” се отчита увеличение с 325 хил. лв. или с 24% спрямо края на 2019 г., а нематариалните активи се понижават със 109 хил. лв. или с 2%.

Текущите активи намаляха с 22.6 милиона лева заради спад на стойността на позициите „Парични средства и парични еквиваленти” (-19.9 милиона лв.), „Вземания от контрагенти за електрическа енергия” (-1.4 милиона лв.) и „Други вземания и предплатени разходи” (-1.1 милиона лв.). Към края на 2019 и на отчетния период Групата няма срочни депозити в банки.

Описаните промени в Актива се дължат основно на дъщерното дружество - Българска независима енергийна борса (БНЕБ). Начинът на работа на БНЕБ и моделът на разплащане по сделките с електрическа енергия се характеризира с големи вземания, предплатени разходи и парични средства, които отчитат Гаранционния фонд на Енергийната борса.

По отношение на пасива, към края на 2019 година бе натрупана печалба в размер на 8.79 милиона лева. Към края на текущия период натрупаната печалба нараства с 1,3 млн. лв. (или с 14.6%) и възлиза на 10.07 милиона лева.

Нетекущите задължения на Групата нарастват със 136 хил. лв. в резултат на ръст от 168 хил. лв. по позицията „Дългосрочни задължения по лизинг”.

Текущите задължения отбелязват спад от 23.9 милиона лв. вследствие намаление по позициите - „Задължения към контрагенти на електрическа енергия” (-21.59 млн. лв.) и на „Получени гаранционни депозити от контрагенти за електрическа енергия” (-2.2 млн.лв.). В тези позиции са отразени задълженията на БНЕБ към търговците на електроенергия по сделки с енергия и за Обезпечения (гаранционни депозити) за доставка на електрическа енергия, внесени от търговските участници на енергийния борсов пазар. Спад от 499 хил. лв. (или с 40%) се наблюдава и при задълженията към доставчици, а задълженията за данъци нарастват с 329 хил. лв. (или със 177%) .

* 1. Приходи/разходи

По отношение на Приходите от договори с клиенти, Групата реализира ръст спрямо същия период на 2019 г. от 212 хил. лв. или 8%, който се дължи главно на консолидацията на приходите на БНЕБ, отразени в Такса за търговия с електрическа енергия (ръст от 293 хил. лв.). По отношение приходите на дружеството-майка, Таксите за регистрация на дружества и за Информационно обслужване нарастнаха незначително съответно до 116 хил. лв. и 137 хил. лв., а Комисионите за сделки на Борсата се понижиха с 29 хил. лв. или с 19%.

„Финансовите приходи“ отбелязват леко увеличение през първото тримесечие на 2020 година заради отчетените в тях Приходи от лихви по дългови ценни книжа и възлизат на 20 хил. лв. По позицията „Други доходи от дейността” има ръст от 13 хил. лв. (30%), който се дължи на приходи от финансирания.

По останалите приходни пера има несъществено в абсолютна стойност изменение.

По основните разходни пера се отчита ръст от 25% спрямо първо тримесечие на 2019 г. Нарастване със 162 хиляди лева (или 34%) има при „Разходи за външни услуги“, което се дължи основно на ръст в „Абонаментни и лицензионни такси“, които дружествата в Групата заплащат за използване на различните информационни системи, необходими за осигуряване на правилното функциониране на пазарната инфраструктура и ръст в „Други разходи”. „Разходи за персонала“ на свой ред се увеличават с 18% (или 110 хил. лева), а тези за амортизации нарастват със 79 хил. лева (или със 113%). Промяната в останалите разходни пера е незначителна в абсолютна стойност.

Към 31.12.2019 г. бе реализирана печалба от оперативна дейност на Групата в размер на 1 520 хил. лв., а през текущия период оперативната печалба се понижава със 110 хил. лв. и е в размер на 1 410 хил. лв. Печалбата от оперативна дейност е в следствие на консолидацията на приходите на дъщерното дружество „Българска независима енергийна борса”, на фона на ниските нива на приходите от основната дейност на дружеството-майка, по-конкретно – ниските приходи от Такси за регистрация на дружества и Такси за информационно обслужване. Общият всеобхватен доход за периода се променя от 1 350 хиляди лева към 31 март 2019 година до 1 242 хил. лв. в края на отчетния период.

* 1. Финансов резултат

Към края на първото тримесечие на 2020 г. нетният финансов резултат, реализиран от Група „Българска фондова борса“ АД е печалба в размер на 1 279 хил. лв., което се дължи главно на дъщерното дружество „Българска независима енергийна борса”. Финансовият резултат на Групата намалява със 71 хил. лв. ( 5%) спрямо същия период на миналата година, в резултат на нарастване на разходите за външни услуги, както и на тези за амортизации и за персонал.

* 1. Сделки със свързани лица

Общият размер на сделките със свързани лица през отчетния период е, както следва:

**Таблица 14. Сделки със свързани лица**

|  |  |  |  |
| --- | --- | --- | --- |
| **Продажби на свързани лица** | **Свързано лице** | **31.03.2020** | **31.03.2019** |
|  |  | **BGN ‘000** | **BGN ‘000** |
| Наем на офис | Сервиз финансови пазари ЕООД | 10 | 10 |
| Такса сделки, такса членство, такса интернет търговия | Бенчмарк Финанс АД | 5 | 5 |
| Такса сделки, такса членство, такса интернет търговия | Юробанк България АД | 4 | 4 |
| Информационно обслужване | Сервиз финансови пазари ЕООД | 1 | 1 |
| **Общо** |  | **20** | **20** |

|  |  |  |  |
| --- | --- | --- | --- |
| **Доставки от свързани лица** | **Свързано лице** | **31.03.2020** | **31.03.2019** |
|  |  | **BGN ‘000** | **BGN ‘000** |
| Деловодни услуги | Сервиз финансови пазари ЕООД | 9 | 9 |
| Такса членство | Сии Линк Скопие | 4 | 4 |
| Информационно обслужване | Централен депозитар АД | - | - |
| Възнаграждения за опериране с продукта Х3 | Сервиз финансови пазари ЕООД | 1 | 1 |
| Такса попечителски услуги | Юробанк България АД | - | - |
| **Общо** |  | **14** | **14** |

Разчети със свързани лица

Разчетните взаимоотношения със свързани лица включват вземания по продажби и към 31.03.2020 г. са в размер на 1 хил. лв. (31.03.2019 г.: 1 хил. лв.).

* 1. Основен доход на акция

Нетната печалба на една акция е изчислена на база на нетната печалба на Групата за периода и броя на обикновените акции на дружеството-майка през отчетния период.

**Таблица 15. Доход на акция**

|  |  |  |
| --- | --- | --- |
| Основен доход на акция | 31.03.2020 | 31.03.2019 |
| Средно претеглен брой акции | 6 582 860 | 6 582 860 |
| Нетна печалба за годината/периода (BGN’000) | 1 279 | 1 350 |
| Доход на акция (BGN) | 0.19 | 0.21 |

1. Interim Project – проект за обединение на регионалното обединение 4ММС с SDAC на база на NTC, а не съгласно финалния вариант на EU Target model (Flow based coupling), поради което се нарича Interim, т.е. временен. Основен резултат от реализацията на този проект от наша гледна точка е изравняването на GCT на румънската пазарна зона с тези от SDAC, т.е. 12:00 СЕТ. [↑](#footnote-ref-1)
2. IBWT е проект за пазарно обединение на всички пазари „ден напред “с обща граница с Италия, както и такива, които граничат с пазарни зони съседни на италианската. Това е проект, подпомагащ разширението на MRC инициативата, като прави възможно координираното осъществяване на проекти за пазарна интеграция, основани на натрупания вече опит - пазарни обединения на Италия с Франция, Словения, Австрия, както и на Словения с Хърватска. [↑](#footnote-ref-2)
3. XBID – Cross border Intraday е общоевропейски проект за пазарно обединение на пазарите „В рамките на деня “, който стартира вече на 15 граници в Европа на 12.06.2018. [↑](#footnote-ref-3)
4. LIP 14 – Local Implementation Project към т.нар. трета и последна вълна на присъединяване към XBID, който обхваща границите BG-GR, GR-IT, IT-SI, IT-A и IT-FR [↑](#footnote-ref-4)